CELEX: 32013R0255
Language: lt
Date: 2013-03-20 00:00:00
Title: 2013 m. kovo 20 d. Komisijos reglamentas (ES) Nr. 255/2013, kuriuo iš dalies keičiami Europos Parlamento ir Tarybos reglamento (EB) Nr. 1013/2006 dėl atliekų vežimo IC, VII ir VIII priedai derinant juos prie mokslo ir technikos pažangos  Tekstas svarbus EEE

21.3.2013   
            
            
               LT
            
            
               Europos Sąjungos oficialusis leidinys
            
            
               L 79/19
            
         KOMISIJOS REGLAMENTAS (ES) Nr. 255/2013
   2013 m. kovo 20 d.
   kuriuo iš dalies keičiami Europos Parlamento ir Tarybos reglamento (EB) Nr. 1013/2006 dėl atliekų vežimo IC, VII ir VIII priedai derinant juos prie mokslo ir technikos pažangos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. birželio 14 d. Europos Parlamento ir Tarybos reglamentą (EB) Nr. 1013/2006 dėl atliekų vežimo (1), ypač į jo 58 straipsnio 1 dalį,
   kadangi:
   
               (1)
            
            
               Reglamente (EB) Nr. 1013/2006 nurodyta, kokiomis sąlygomis to reglamento IIIA arba IIIB priede išvardytų atliekų vežimui taikoma išankstinio raštiško pranešimo ir leidimo procedūra. Pateikiant pranešimą reikia užpildyti minėto reglamento IA ir IB prieduose nurodytus pranešimo ir judėjimo dokumentus. Reglamento (EB) Nr. 1013/2006 IIIA, IIIB arba IVA priede išvardytas atliekas galima nurodyti IA arba IB priedo 14 langelyje po vi paantrašte „Kita (nurodyti)“.Siekiant paaiškinti, kaip minėtas atliekas nurodyti minėto reglamento IA arba IB priede, to reglamento IC priedą, kuriame pateikiami konkretūs nurodymai, kaip pildyti IA arba IB priedą, reikia iš dalies pakeisti;
            
         
               (2)
            
            
               Reglamente (EB) Nr. 1013/2006 taip pat nurodytos sąlygos, kurioms esant prie to reglamento IIIA ir IIIB išvardytų atliekų, jei norima jas vežti, reikia pridėti to reglamento VII priede pateiktą dokumentą. Kadangi VII priedo 10 langelyje nėra galimybės nurodyti IIIA ir IIIB prieduose išvardytas atliekas, tokių atliekų VII priede tinkamai nurodyti neįmanoma. Norint įtraukti IIIA ir IIIB prieduose išvardytas atliekas, reikia išplėsti VII priedo 10 langelyje išvardytus variantus;
            
         
               (3)
            
            
               2011 m. spalio 17–21 d. vykusiame Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės šalių konferencijos 10-ajame susitikime priimtos tvarkymo aplinkai saugiu būdu techninės gairės ir rekomendaciniai dokumentai. Juos priėmus reikia atitinkamai pakeisti Reglamento (EB) Nr. 1013/2006 VIII priedą;
            
         
               (4)
            
            
               todėl Reglamentą (EB) Nr. 1013/2006 reikėtų atitinkamai iš dalies pakeisti;
            
         
               (5)
            
            
               šiame reglamente numatytos priemonės atitinka pagal 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas (2) 39 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1013/2006 iš dalies keičiamas taip:
   
               (1)
            
            
               IC priedas iš dalies keičiamas pagal šio reglamento I priedą;
            
         
               (2)
            
            
               VII priedas pakeičiamas šio reglamento II priedo tekstu;
            
         
               (3)
            
            
               VIII priedas keičiamas šio reglamento III priede išdėstytu tekstu.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 190, 2006 7 12, p. 1.
   
      (2)  OL L 312, 2008 11 22, p. 3.
   
      I PRIEDAS
      Reglamento (EB) Nr. 1013/2006 IC priedas iš dalies keičiamas taip:
      
                  a)
               
               
                  25 punkto c papunkčio antras sakinys išbraukiamas.
               
            
                  b)
               
               
                  25 punkto d papunkčio antras sakinys išbraukiamas.
               
            
                  c)
               
               
                  25 punkto e papunktis papildomas šia pastraipa:
                  „Šie kodai gali būti įtraukti į šio reglamento IIIA, IIIB arba IVA priedus. Tokiais atvejais prieš kodą nurodomas priedo numeris. IIIA priedo atveju reikia reikiama eilės tvarka išvardyti visus atitinkamus kodus, nurodytus IIIA priede. Kai kurie įrašai pagal Bazelio konvenciją, kaip antai B1100, B3010 ir B3020, taikomi tik konkretiems atliekų srautams, kaip nurodyta IIIA priede.“
               
            
   
      II PRIEDAS
      
         
            „VII PRIEDAS
            
               ATLIEKŲ VEŽIMĄ LYDINTI INFORMACIJA, KAIP NURODYTA 3 STRAIPSNIO 2 IR 4 DALYSE
            
            
               
         
      
   
   
      III PRIEDAS
      
         
            „VIII PRIEDAS
            
               TVARKYMO APLINKAI SAUGIU BŪDU GAIRĖS (49 STRAIPSNIS)
            
            
                        I.
                     
                     
                        Pagal Bazelio konvenciją priimtos gairės ir rekomendaciniai dokumentai:
                        
                                    1.
                                 
                                 
                                    Techninės biomedicininių ir sveikatos apsaugos atliekų tvarkymo aplinkai saugiu būdu gairės (Y1; Y3) (1)
                                    
                                 
                              
                                    2.
                                 
                                 
                                    Techninės švino baterijų atliekų tvarkymo aplinkai saugiu būdu gairės (1)
                                    
                                 
                              
                                    3.
                                 
                                 
                                    Techninės dalinio arba visiško laivų demontavimo tvarkymo aplinkai saugiu būdu gairės (1)
                                    
                                 
                              
                                    4.
                                 
                                 
                                    Techninės metalų ir metalų junginių perdirbimo (atnaujinimo) (R4) aplinkai saugiu būdu gairės (2)
                                    
                                 
                              
                                    5.
                                 
                                 
                                    Atnaujintos bendrosios techninės atliekų, kuriose yra patvariųjų organinių teršalų (POT), kurias jie sudaro arba kurios yra jais užterštos, tvarkymo aplinkai saugiu būdu gairės (3)
                                    
                                 
                              
                                    6.
                                 
                                 
                                    Atnaujintos techninės atliekų, kuriose yra polichloruoto bifenilo (PCB), polichloruoto terfenilo (PCT) arba polibromuoto bifenilo (PBB), kurias jie sudaro arba kurios yra jais užterštos, tvarkymo aplinkai saugiu būdu gairės (3)
                                    
                                 
                              
                                    7.
                                 
                                 
                                    Techninės atliekų, kuriose yra pesticidų – aldrino, chlordano, dieldrino, endrino, heptachloro, heksachlorbenzeno (HCB), mirekso ar toksafeno, arba HCB kaip pramoninio chemikalo, kurias jie sudaro arba kurios yra jais užterštos, tvarkymo aplinkai saugiu būdu gairės (3)
                                    
                                 
                              
                                    8.
                                 
                                 
                                    Techninės atliekų, kuriose yra 1,1,1-trichlor-2,2-bis(4-chlorfenil)etano (DDT), kurias jis sudaro arba kurios yra juo užterštos, tvarkymo aplinkai saugiu būdu gairės (3)
                                    
                                 
                              
                                    9.
                                 
                                 
                                    Techninės atliekų, kurose yra nespecialiai pagamintų polichlorintų dibenzo-para-dioksinų (PCDD), polichlorintų dibenzofuranų (PCDF), heksachlorbenzeno (HCB) arba polichlorintų bifenilų (PCB), arba kurios yra jais užterštos, tvarkymo aplinkai saugiu būdu gairės (3)
                                    
                                 
                              
                                    10.
                                 
                                 
                                    Techninės naudotų pripučiamų padangų ir jų atliekų tvarkymo aplinkai saugiu būdu gairės (4)
                                    
                                 
                              
                                    11.
                                 
                                 
                                    Techninės atliekų, kurių sudėtyje yra elementinio gyvsidabrio, ir atliekų, kurių sudėtyje yra gyvsidabrio arba kurios yra užterštos gyvsidabriu, tvarkymo aplinkai saugiu būdu gairės (4)
                                    
                                 
                              
                                    12.
                                 
                                 
                                    Techninės pavojingų atliekų apdorojimo cemento degimo krosnyse aplinkai saugiu būdu gairės (4)
                                    
                                 
                              
                                    13.
                                 
                                 
                                    Naudotų ir eksploatuoti nebetinkamų mobiliųjų telefonų tvarkymo aplinkai saugiu būdu rekomendacinis dokumentas (4)
                                    
                                 
                              
                                    14.
                                 
                                 
                                    Naudotos ir eksploatuoti nebetinkamos skaičiavimo įrangos tvarkymo aplinkai saugiu būdu rekomendacinis dokumentas, 1, 2, 4 ir 5 dalys (4)
                                    
                                 
                              
                  
                        II.
                     
                     
                        OECD priimtos gairės:
                        Techninis specifinių atliekų srautų tvarkymo aplinkai saugiu būdu vadovas:
                        Panaudoti asmeniniai kompiuteriai ir jų laužas (5)
                        
                     
                  
                        III.
                     
                     
                        Tarptautinės jūrų organizacijos (TJO) priimtos gairės:
                        Laivų perdirbimo gairės (6)
                        
                     
                  
                        IV.
                     
                     
                        Tarptautinės darbo organizacijos (TDO) priimtos gairės:
                        Sauga ir sveikata, susijusi su laivų išardymu: gairės Azijos šalims ir Turkijai (7)“
                     
                  
      
      
         (1)  Priimtos Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės šalių konferencijos 6-ajame susitikime, 2002 m. gruodžio 9–13 d.
      
         (2)  Priimtos Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės šalių konferencijos 7-ajame susitikime, 2004 m. spalio 25–29 d.
      
         (3)  Priimtos Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės šalių konferencijos 8-ajame susitikime 2006 m. lapkričio 27 d.– gruodžio 1 d.
      
         (4)  Priimtos Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės šalių konferencijos 10-ajame susitikime 2011 m. spalio 17–21 d.
      
         (5)  Priėmė OECD Aplinkos politikos komitetas 2003 m. vasario mėn. (dokumentas ENV/EPOC/WGWPR(2001)3/FINAL).
      
         (6)  Rezoliucija A.962, kurią priėmė TJO asamblėja 23-iojoje nuolatinėje sesijoje, vykusioje 2003 m. lapkričio 24 d.–gruodžio 5 d.
      
         (7)  Patvirtintos paskelbimui per TDĮ vadovaujančios institucijos 289-ąją sesiją, vykusią 2004 m. kovo 11–26 d.